Τον εφιάλτη του υποβιβασμού του στις μικρές κατηγορίες άρχισε να ξορκίζει ο Ηρακλής!



Επικρατώντας 2-1 του Τηλυκράτη Λευκάδας, ο «Γηραιός» επέκτεινε το απόλυτο στα μπαράζ της Γ’ Εθνικής και με την τέταρτη νίκη του σε ισάριθμα παιχνίδια, σφράγισε από τώρα την άνοδο στη Football League.



Αν και ο Καββαδίας ισοφάρισε στο 74’ το γκολ του Παπαδόπουλου από το 48’, η ομάδα του Σπύρου Μπαξεβάνου πήρε το πολύτιμο τρίποντο με ένα ακόμα γκολ του Τάι στο μίνι πρωτάθλημα.



Μαζί λοιπόν με τον ΝΠΣ Βόλου, που επικράτησε 1-0 εκτός έδρας του Απόλλωνα Παραλιμνίου, ο Ηρακλής εξασφάλισε την άνοδό του ανεξαρτήτως του τι θα γίνει στις δυο εναπομείνασες αγωνιστικές.



Όσο για τον άλλον όμιλο, η σημερινή αγωνιστική σημαδεύτηκε από τα συμβάντα στο παιχνίδι του Αστέρα Αμαλιάδας με τον Ηρόδοτο, όπου οι φιλοξενούμενοι κατήγγειλαν ξυλοδαρμό στο ημίχρονο και μετά τη διακομιδή δυο παικτών τους στο νοσοκομείο, το ματς (που βρισκόταν μέχρι τότε στο 0-0) διεκόπη οριστικά.



Στην άλλη αναμέτρηση του ομίλου, ο Αήττητος Σπάτων διατήρησε το πλεονέκτημά του στη βαθμολογία, φεύγοντας όρθιος (0-0) από την έδρα του Εθνικού.





Τα αποτελέσματα της 4ης αγωνιστικής των μπαράζ



1ος όμιλος



Ηρακλής-Τηλυκράτης Λευκάδας 2-1

Απόλλων Παραλιμνίου-ΝΠΣ Βόλος 0-1



Η βαθμολογία



1. Ηρακλής 12 (7-1)

2. Βόλος 9 (4-2)

3. Απόλλων Παραλιμνίου 1 (0-3)

4. Τηλυκράτης 2014 1 (1-6)

Η επόμενη αγωνιστική (5η)



Η επόμενη αγωνιστική (5η)



ΑΠΣ Βόλος-Ηρακλής

Απόλλων Παραλιμνίου-Τηλυκράτης





2ος όμιλος



Αστέρας Αμαλιάδας-Ηρόδοτος 0-0 (διακοπή)

Εθνικός-Αήττητος Σπάτων 0-0



Η βαθμολογία



1. Αήττητος Σπάτων 8 (5-3)

2. Ηρόδοτος 4 (5-1)

3. Αστέρας Αμαλιάδας 3 (4-7)

4. Εθνικός 3 (3-4)



Η επόμενη αγωνιστική (5η)



Αήττητος Σπάτων-Αστέρας Αμαλιάδας

Ηρόδοτος-Εθνικός